Publication: Magyar Közlöny
Issue: MK-1999-33 (Year: 1999, Number: 33)
Era: 1990-2004
Section: hogy a 199/1998. (XII. 4.) Korm. rendelet előírásainak
Paragraph Index: 187

e) A hatékonyság és eredményesség elve Az elvet többféle megközelítésben szükséges érvényesíteni. — A források centralizálása szempontjából: a hatályos jogszabályi rendelkezések a köztisztviselők továbbképzéséért felelős belügyminisztert hatalmazzák fel a központi források tervezésére és a felhasználást meghatározó döntésre. A ciklus során évről évre fokozatosan ki kell terjeszteni a kormányzati tervezési mechanizmust — amely a forrásfelhasználást meghatározza — az egyéb pénzügyi források központilag koordinált felhasználására is, illetve minden, a köztisztviselők számára indítandó továbbképzési program előzetes minőségi kontrolljára. — Az éves tervek összeállítása során biztosítani kell olyan mértékű továbbképzési programválasztási lehetőséget, amely módot ad a munkáltatók számára a teljesítmények egyéni értékeléséhez kötve a folyamatos egyéni pályagondozásra, a szervezeti szakmai célok megvalósítására, az alul- és túlképzettség elkerülésére. — A továbbképzési programok akkreditációja és az éves tervek összeállítása során külön figyelmet kell fordítani a gazdaságosságra és a munkaidőalap kímélésére.

Source: https://magyarkozlony.hu/hivatalos-lapok/30a844e8269f9db20627076455b68a4c2981ec66/dokumentumok/3d53214ad122dd083eaf3716dc1e54a2530726e9/letoltes